**NÁJOMNÁ ZMLUVA č. ....../2023**
uzavretá podľa § 269 ods. 2 Obchodného zákonníka (ďalej len „zmluva“)

medzi týmito budúcimi zmluvnými stranami

**Prenajímateľ:**
Názov: Mestská časť Bratislava-Rača

Sídlo: Kubačova 21, 831 06 Bratislava

IČO: 00 304 557

IBAN: SK75 0200 0000 0000 0042 1032

VS: .............................

V zastúpení: Mgr. Michal Drotován, starosta

Kontaktná osoba:

Meno a priezvisko: .................................................

Tel. kontakt: .................................................

Email: .................................................

(ďalej aj len ***„prenajímateľ“***)

a

**Nájomca:**

Názov:

Sídlo:

IČO:

DIČ:

Bank. spojenie:

IBAN:

Kontaktná osoba:

Meno a priezvisko: .................................................

Tel. kontakt: .................................................

Email: .................................................

(ďalej aj len ***„nájomca“***)

(ďalej prenajímateľ a nájomca spolu aj len ***„Zmluvné strany“***)

**Preambula**

1. Prenajímateľ je na základe Protokolu č. 64/1991 o zverení obecného majetku a s ním súvisiacich práv a záväzkov do správy Mestskej časti Bratislava–Rača zo dňa 30.09.1991, správcom nehnuteľnosti – pozemku registra „C“ KN parc. č. 2169/1 o výmere 3630 m2 a stavby súpisné číslo 9727 postavenej na pozemku „C“ KN č. 2169/3 o výmere 319 m2 , zverenej Hospodárskou zmluvou z 30.01.1991, ako nehnuteľnosti všetky zapísané na LV č. 1 pre k. ú. Rača, vedené Okresným úradom Bratislava, katastrálny odbor (nehnuteľnosti uvedené v tomto bode ďalej ako „amfiteáter“).
2. Zmluvné strany majú záujem na úprave podmienok užívania amfiteátra bližšie špecifikovaného v bode 1 tohto článku zmluvy na účely a za podmienok uvedených v tejto zmluve.
3. Zmluvné strany uzatvorili dňa ................. Rezervačnú zmluvu, ktorej cieľom následne bolo uzatvorenie tejto zmluvy na základe vzájomnej dohody jej zmluvných strán (ďalej len „Rezervačná zmluva“).

Nájomca zorganizuje v nadväznosti na túto zmluvu podujatie:

Názov podujatia:........................................................................

Dátum a čas konania (od – do):.................................................

**1. Predmet zmluvy**

Predmetom tejto zmluvy je záväzok prenajímateľa prenechať do dočasného odplatného užívania predmet nájmu nájomcovi a záväzok nájomcu zaplatiť prenajímateľovi cenu za nájom za podmienok ustanovených v tejto zmluve.

**2. Predmet nájmu**

1. Predmetom nájmu je časť amfiteátra špecifikovaná nasledovne:

javisko, hľadisko, WC, zázemie. Súčasťou predmetu nájmu je aj vnútorné vybavenie týchto priestorov (ďalej len „predmet nájmu“). Predmetom nájmu **nie je** bufet, klubovňa a ohniská.

1. Prenajímateľ vyhlasuje, že je oprávneným vlastníkom a správcom predmetu nájmu uvedenom v predchádzajúcom bode tejto zmluvy. Prenajímateľ zároveň prehlasuje, že na predmete nájmu neviaznu žiadne ťarchy ani iné právne vady, ktoré by bránili využitiu predmetu nájmu na účel dohodnutý v článku 2 tejto Zmluvy. Nájomca podpisom tejto Zmluvy potvrdzuje, že predmet nájmu je spôsobilý na užívanie na dohodnutý účel podľa tejto Zmluvy.

**3. Cena za nájom**

1. Odplata za predmet nájmu podľa tejto zmluvy je stanovená v zmysle aktuálnych Zásad hospodárenia s vlastným majetkom mestskej časti Bratislava-Rača a s majetkom zvereným do správy mestskej časti Bratislava-Rača (ďalej len „Zásady hospodárenia“), a to v celkovej sume: ...............€ (slovom: ......................... eur), pričom podrobný rozpis jednotlivých položiek ceny nájmu je uvedený v Prílohe č. 1 tejto zmluvy, ktorá tvorí jej neoddeliteľnú časť.

Zmluvné strany sa dohodli, že v cena nájomného podľa predošlej vety je už zahrnutá poskytnutá zľava vo výške 50% z cien obvyklého nájomného v zmysle ods. 7 písm. a) Prílohy k Zásadám hospodárenia.[[1]](#footnote-1)

1. Zmluvné strany sa zároveň dohodli, že cena za nájom podľa predchádzajúceho bodu tejto zmluvy bude vyplatená jednorazovo najneskôr do 7 dní od podpisu tejto zmluvy, na účet prenajímateľa s uvedením variabilného symbolu podľa údajov v záhlaví tejto zmluvy.
2. Cena za nájom sa považuje za uhradenú dňom pripísania na účet prenajímateľa uvedený v záhlaví tejto zmluvy.
3. Zmluvné strany berú na vedomie, že zmluva je uzatváraná ako krátkodobý nájom nepresahujúci 10 kalendárnych dní.

**4. Osobitne dojednania Zmluvných strán**

1. Zmluvné strany sa zaväzujú pravdivo informovať o dôležitých otázkach prenechania užívania predmetu nájmu podľa tejto zmluvy, a to vrátane vyhlásení uvedených nižšie.
2. Prenajímateľ prehlasuje, že je oprávnený s predmetom nájmu nakladať v plnom rozsahu.
3. Nájomca vyhlasuje, že sa pred uzatvorením tejto zmluvy oboznámil s právnym a faktickým stavom predmetu nájmu na základe osobnej obhliadky a v tomto stave predmet nájmu prijíma na užívanie a žiadna skutočnosť mu nebráni splniť si vzájomne dohodnutý záväzok – zaplatenie nájomného podľa tejto zmluvy.
4. Nájomca berie na vedomie Prevádzkový poriadok amfiteátra a svojím podpisom na tejto zmluve potvrdzuje, že sa s jeho znením oboznámil pred podpisom tejto zmluvy, a že sa zaväzuje ním riadiť počas účinnosti tejto zmluvy.

**5. Rezervačná záloha**

1. Nájomca pred podpisom tejto zmluvy na základe Rezervačnej zmluvy uhradil prevodom na účet prenajímateľa rezervačnú zálohu vo výške 200 Eur. Zmluvné strany berú na vedomie, že podpisom tejto zmluvy sa rezervačná záloha započíta na úhradu zábezpeky, ktorá slúži na pokrytie prípadných škôd a nedoplatkov v prípade, ak vzniknú prenajímateľovi z dôvodov na strane nájomcu. Ak nedôjde k poškodeniu, zničeniu, alebo znečisteniu predmetu užívania, resp. hnuteľných vecí nachádzajúcich sa v priestoroch amfiteátra a uhradeniu nájomného podľa tejto zmluvy v plnej výške a včas, bude celá rezervačná záloha nájomcovi vrátená.
2. Nájomca je zároveň povinný zaplatiť prenajímateľovi zmluvnú pokutu vo výške 200 Eur v prípade porušenia záväzku podľa článku 3 tejto zmluvy a v prípade spôsobenia škôd v predmete nájmu z dôvodov na strane nájomcu. Prenajímateľ je oprávnený započítať si zaplatenú rezervačnú zálohu na úhradu zmluvnej pokuty podľa tohto bodu. Uvedené sa nevzťahuje na odstúpenie od zmluvy z dôvodu vládou SR prijatých COVID opatrení.

**6. Odovzdanie predmetu nájmu**

1. Prenajímateľ sa zaväzuje odovzdať nájomcovi predmet nájmu najneskôr v deň a čas začiatku nájmu uvedeného v preambule tejto zmluvy.
2. O odovzdaní a prevzatí predmetu nájmu si zmluvné strany spíšu preberací protokol podpísaný oprávnenými zástupcami oboch Zmluvných strán.

**7. Zánik zmluvy**

1. Nájomca má právo odstúpiť od zmluvy v prípade, ak sa ukáže vyhlásenie prenajímateľa uvedené v článku 4 tejto zmluvy ako nepravdivé. Právo odstúpiť je nájomca povinný uplatniť bezodkladne potom, kedy sa dozvedel o dôvode zakladajúcom právo odstúpiť od zmluvy. V opačnom prípade zaniká právo nájomcu odstúpiť od zmluvy.
2. Prenajímateľ má právo odstúpiť od zmluvy v prípade, ak nájomca neuhradí nájomné podľa článku 3 tejto zmluvy. Týmto nie je dotknutý nárok prenajímateľa na úhradu zmluvnej pokuty podľa článku 5. bod 2.

**8. Záverečné ustanovenia**

1. 1. Táto zmluva nadobúda platnosť dňom jej podpísania oprávnenými zástupcami zmluvných strán a účinnosť dňom nasledujúcom po dni jej zverejnenia na webovom sídle požičiavateľa a v Centrálnom registri zmlúv.
2. Zmluva je vyhotovená v štyroch (4) rovnopisoch, pričom každá zmluvná strana obdrží dva rovnopisy.
3. Meniť a dopĺňať ustanovenia tejto zmluvy je možné len písomnou formou za súhlasu oboch Zmluvných strán.
4. Veci neupravené touto zmluvou sa spravujú ustanoveniami Obchodného zákonníka a príslušných platných právnych predpisov SR.
5. V prípade, že je alebo ak sa stane niektoré ustanovenie tejto zmluvy neplatné, ostávajú ostatné ustanovenia tejto zmluvy platné a účinné, miesto neplatného ustanovenia sa použijú ustanovenia všeobecne záväzných právnych predpisov upravujúce otázku vzájomného vzťahu zmluvných strán. Zmluvné strany sa potom zaväzujú upraviť svoj vzťah prijatím iného ustanovenia, ktoré svojím obsahom a povahou najlepšie zodpovedá zámeru neplatného ustanovenia.
6. Zmluvné stranyprehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch Zmluvných strán nie je ničím obmedzená a zmluvu nepodpisujú v tiesni, v omyle ani za nápadne nevýhodných podmienok.
7. Zmluvné strany prehlasujú, že sú plne spôsobilé k uzavretiu tejto zmluvy. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju vlastnoručne podpisujú.

V Bratislave, dňa ....................

Za prenajímateľa Za nájomcu

**Príloha č. 1**



1. Ak nie je poskytnutá zľava, túto vetu prečiarknuť [↑](#footnote-ref-1)